దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘సైరా’ షూటింగ్‌కి బ్రేక్.. సెట్స్ కూల్చివేసిన అధికారులు!
మెగాస్టార్‌ చిరంజీవి కథానాయకుడిగా భారీ బడ్జెట్‌తో రూపొందిస్తున్న ‘సైరా నరసింహారెడ్డి’ చిత్రం షూటింగ్‌కు రెవెన్యూ అధికారులు బ్రేక్ వేశారు. అనుమతులు లేకుండా షూటింగ్ నిర్వహిస్తురన్నా కారణంగా.. సైరా సెట్స్‌ను అధికారులు మంగళవారం (జులై 31) కూల్చివేశారు.
Samayam Telugu | Updated:
Aug 1, 2018, 11:06AM IST
మెగాస్టార్‌ చిరంజీవి కథానాయకుడిగా భారీ బడ్జెట్‌తో రూపొందిస్తున్న ‘సైరా నరసింహారెడ్డి’ చిత్రం షూటింగ్‌కు రెవెన్యూ అధికారులు బ్రేక్ వేశారు. అనుమతులు లేకుండా షూటింగ్ నిర్వహిస్తున్నారన్నా కారణంగా.. సైరా సెట్స్‌ను అధికారులు మంగళవారం (జులై 31) కూల్చివేశారు. శేరిలింగంపల్లి రెవెన్యూ పరిధిలో ఉన్న ప్రభుత్వ భూమిలో ఏర్పాటు చేసిన ఈ సెట్స్‌లో ఇదివరకు ‘రంగస్థలం’ షూటింగ్ జరిగింది. ప్రభుత్వ భూమి కావడం, ప్రభుత్వం నుంచి అనుమతులు లేకుండా.. షూటింగ్ జరుగుతుండటంతో సైరాలోని సెట్స్‌ను కూల్చివేశారు.
సైరా సెట్స్ నిర్మాణంపై రెవిన్యూ అధికారులు పలుమార్లు నోటీసులు జారీ చేసినా.. స్పందించకపోవడంతో సెట్స్‌ను కూల్చివేయాల్సి వచ్చిందని అధికారులు చెప్తున్నారు. కాగా.. సైరా చిత్ర బృందం చెప్తున్న విషయాలు మరోవిధంగా ఉన్నాయి. భూమికి సంబంధించిన కేసు ప్రస్తుతం కోర్టులో ఉందని, తాము మరొకరి దగ్గరి నుంచి లీజుకు తీసుకొని సెట్స్ వేసుకున్నామని చిత్ర బృందం చెబుతోంది. ప్రస్తుతానికి అక్కడ కొన్ని సన్నివేశాల షూటింగ్ పూర్తయ్యింది. మిగతా సన్నివేశాల చిత్రీకరణ జరగాల్సి ఉంది.